सभापति दो बार देख चुकी सड़क निर्माण, फिर भी काम घटिया
बांसवाड़ा। नगरपरिषद की ओर से हाउसिंग बोर्ड कॉलोनी में सड़क निर्माण करवाया जा रहा है, जिसका सभापति मंजूबाला पुरोहित ने दो बार निरीक्षण किया है। इसके बावजूद सड़क का निर्माण कार्य ठीक से नहीं किया जा रहा है, जिसका मुख्य कारण 44 लाख की लागत से बनने वाली सड़क का टेंडर बीएसआर दर से कम दर पर 28 लाख में हुआ है।
इस कारण सड़क निर्माण कंपनी सड़क का निर्माण कार्य पूरी लंबाई और चौड़ाई से करने की इच्छुक नहीं है। साथ ही अजमेर डिस्कॉम के अधिकारियों की ओर से पोल हटाने के काम में देरी होने से टेंडर प्रक्रिया पूरी होने और वर्क ऑर्डर देने के बाद अब निर्माण लागत भी बढ़ चुकी है।
जानकार लोगों का कहना है कि सड़क का निर्माण भारी वाहनों के आवागमन के मद्देनजर नहीं करने से सड़क के बनने के बाद क्षतिग्रस्त होने का अंदेशा है, जिस पर विभाग के अभियंता भी ध्यान नहीं दे रहे हैं।
हो सकता है कि इस सड़क की हालत भी प्रताप सर्किल से डूंगरपुर लिंक रोड जैसी हो, जहां जगह-जगह 2 करोड़ 81 लाख की लागत से निर्मित सड़क धंसी हुई है।
बांसवाड़ा। हाउसिंग बोर्ड कॉलोनी में 28 लाख की लागत से बनाई जा रही सड़क।
hin_Deva hin_Deva hin_Deva hin_Deva hin_Deva hin_Deva